钦定古今图书集成/明伦汇编/氏族典/第081卷 > 吴文佳
## 钦定古今图书集成/明伦汇编/氏族典/第081卷 > 吴文佳

按《景陵县志》：“文佳字士美，嘉靖乙丑进士。初授徽州
府推官，擢刑部四川司主事，移户部，迁吏科给事中，
晋礼科右，兵科左。疏请定国是，立纪纲，弹劾不避权
贵。晋工科都给事中，视昭陵工，省费巨万。奉使治襄
藩葬，驺从供帐，简约不烦。出为河南参藩，擢贵州按
察使，福建右布政使归。”